
Sarangolt faanyag választék rakatok korszerű eszközökkel történő hatékony felmérése, számbavételezési lehetőségeinek vizsgálata

Kulcsszavak: Dróntechnológia; erdészeti leltározás; energetikai faanyag; térfogat-meghatározás; térinformatikai eszközök
A dolgozatom a sarangolt kemény- és lágylombos energetikai faanyag térfogatának meghatározására összpontosít dróntechnológia alkalmazásával. Célom, hogy ez a felvételezési módszer Magyarországon elfogadottá váljon, mivel jelentősen felgyorsíthatná az erdészeti leltározást és készletnyilvántartást. Kutatásom során dróntechnológiát, különféle mérési módszereket, térinformatikai eszközöket és szoftvereket használtam az adatok gyűjtésére és elemzésére. A felmérések helyszíne a Papierholz Austria GmbH. Magyarországi Fióktelepe volt, Balogunyomban. Méréseim középpontjában a technológia megbízhatósága és pontossága állt. Kutatásom alapján arra a következtetésre jutottam, hogy az általam kidolgozott mérési módszer megbízhatóan alkalmazható.



